1. ETEC

Staliniai kompiuteriai ir integruotieji staliniai kompiuteriai 1.1. Nuo 2014 m. liepos 1 d. 1.1.1. Bendras metinis sunaudojamos energijos kiekis (ETEC, kWh per metus) turi neviršyti: a) A kategorijos kompiuterio – 133,00; b) B kategorijos kompiuterio – 158,00; c) C kategorijos kompiuterio – 188,00; d) D kategorijos kompiuterio – 211,00. ETEC nustatomas pagal formulę: . Kompiuteriams, kurie neturi atskiros pristabdytosios veiksenos, bet kurių neveikos būsenos naudojamoji galia yra ne didesnė kaip 10,00 W, pirmiau pateiktoje lygtyje vietoje pristabdytosios veiksenos naudojamosios galios (Psleep) galima naudoti neveikos būsenos naudojamosios galios (Pidle) vertę pagal formulę: . Visos Px vertės yra nurodyta veiksena veikiančio ir (arba) nurodytos būsenos įrenginio galios vertės vatais (W), išmatuotos pagal III priede nustatytas procedūras. 1.1.2. Taikomi šie pajėgumo pataisos koeficientai: a) atmintinės – 1 kWh per metus kiekvienam bazinės atmintinės perviršio GB (A, B ir C kompiuterių bazinė atmintinė yra 2 GB, D kategorijos kompiuterių – 4 GB); b) papildomos vidinės atmintinės: 25 kWh per metus; c) atskiro televizijos imtuvo – 15 kWh per metus; d) atskiros garso plokštės – 15 kWh per metus; e) pirmos ir kiekvienos papildomos atskiros grafikos plokštės (dGfx):



dGfx kategorija TEC norma (kWh per metus) Pirma atskira grafikos plokštė (dGfx) G1 34 G2 54 G3 69 G4 100 G5 133 G6 166 G7 225 Kiekviena papildoma atskira grafikos plokštė (dGfx) G1 20 G2 32 G3 41 G4 59 G5 78 G6 98 G7 133 1.1.3. 1.1.2 ir 1.2.2 punktuose nurodyti atskirų grafikos plokščių (dGfx), atskiro televizijos imtuvo ir atskirų garso plokščių pajėgumo pataisos koeficientai taikomi tik toms plokštėms ir imtuvui, kurie per stalinių kompiuterių arba integruotųjų kompiuterių bandymą yra įjungti. 1.1.4. 1.1.1 ir 1.1.2 punktų nuostatos (ir 1.2 punkte nurodytos persvarstytos jų versijos) netaikomos D kategorijos staliniams kompiuteriams ir integruotiesiems staliniams kompiuteriams, atitinkantiems visus šiuos techninius parametrus: a) centrinis procesorius turi bent šešis fizinius procesoriaus branduolius; ir b) atskira (-os) grafikos plokštė(s) (dGfx) užtikrina didesnį nei 320 GB/s bendrą kadrų buferio juostos plotį; ir c) sistemos atmintinė yra ne mažesnė kaip 16 GB; ir d) maitinimo šaltinis yra bent 1 000 W vardinės išėjimo galios. 1.2. Nuo 2016 m. sausio 1 d. 1.2.1. Taikomi šie persvarstyti 1.1.1 punkte nurodyto bendro metinio energijos sunaudojimo reikalavimai: Bendras metinis sunaudojamos energijos kiekis (ETEC, kWh per metus) turi neviršyti: a) A kategorijos kompiuterio – 94,00; b) B kategorijos kompiuterio – 112,00; c) C kategorijos kompiuterio – 134,00; d) D kategorijos kompiuterio – 150,00. 1.2.2. Taikomos šios persvarstytos 1.1.2 punkto e papunktyje nurodytų atskirų grafikos plokščių (dGfx) pajėgumo pataisos koeficientų vertės:



dGfx kategorija TEC norma (kWh per metus) Pirma atskira grafikos plokštė (dGfx) G1 18 G2 30 G3 38 G4 54 G5 72 G6 90 G7 122 Kiekviena papildoma atskira grafikos plokštė (dGfx) G1 11 G2 17 G3 22 G4 32 G5 42 G6 53 G7 72

Knyginiai kompiuteriai 1.3. Nuo 2014 m. liepos 1 d. 1.3.1. Bendras metinis sunaudojamos energijos kiekis (ETEC, kWh per metus) turi neviršyti: a) A kategorijos kompiuterio – 36,00; b) B kategorijos kompiuterio – 48,00; c) C kategorijos kompiuterio – 80,50; ETEC nustatomas pagal formulę: ; čia visos vertės Px yra nurodyta veiksena veikiančio ir (arba) nurodytos būsenos įrenginio galios vertės vatais (W), išmatuotos pagal III priede nustatytas procedūras. 1.3.2. Taikomi šie pajėgumo pataisos koeficientai: a) atmintinės – 0,4 kWh per metus kiekvienam bazinės atmintinės perviršio GB (bazinė atmintinė yra 4 GB); b) papildomos vidinės atmintinės: 3 kWh per metus; c) atskiro televizijos imtuvo – 2,1 kWh per metus; d) atskiros grafikos plokštės (dGfx) (pirmos ir kiekvienos papildomos atskiros grafikos plokštės (dGfx)):



dGfx kategorija TEC norma (kWh per metus) Pirma atskira grafikos plokštė (dGfx) G1 12 G2 20 G3 26 G4 37 G5 49 G6 61 G7 113 Kiekviena papildoma atskira grafikos plokštė (dGfx) G1 7 G2 12 G3 15 G4 22 G5 29 G6 36 G7 66 1.3.3. 1.3.2 ir 1.4.2 punktuose nurodyti atskirų grafikos plokščių (dGfx) ir atskiro televizijos imtuvo pajėgumo pataisos koeficientai taikomi tik toms plokštėms ir imtuvui, kurie per knyginių kompiuterių bandymą yra įjungti. 1.3.4. 1.3.1 ir 1.3.2 punktų nuostatos (ir 1.4 punkte nurodytos persvarstytos jų versijos) netaikomos C kategorijos knyginiams kompiuteriams, atitinkantiems visus šiuos techninius parametrus: a) centrinis procesorius turi bent keturis fizinius procesoriaus branduolius ir b) atskira (-os) grafikos plokštė(s) (dGfx) užtikrina didesnį nei 225 GB/s bendrą kadrų buferio juostos plotį ir c) sisteminė atmintinė yra ne mažesnė kaip 16 GB. 1.4. Nuo 2016 m. sausio 1 d. 1.4.1. Taikomi šie persvarstyti 1.3.1 punkte nurodyto bendro metinio sunaudojamos energijos kiekio reikalavimai: Bendras metinis sunaudojamos energijos kiekis (ETEC, kWh per metus) turi neviršyti: a) A kategorijos kompiuterio – 27,00; b) B kategorijos kompiuterio – 36,00; c) C kategorijos kompiuterio – 60,50. 1.4.2. Taikomos šios persvarstytos 1.3.2 punkto d papunktyje nurodytų atskirų grafikos plokščių (dGfx) pajėgumo pataisos koeficientų vertės:



dGfx kategorija TEC norma (kWh per metus) Pirma atskira grafikos plokštė (dGfx) G1 7 G2 11 G3 13 G4 20 G5 27 G6 33 G7 61 Kiekviena papildoma atskira grafikos plokštė (dGfx) G1 4 G2 6 G3 8 G4 12 G5 16 G6 20 G7 36

2. PRISTABDYTOJI VEIKSENA

Staliniai kompiuteriai, integruotieji staliniai kompiuteriai ir knyginiai kompiuteriai 2. Nuo 2014 m. liepos 1 d. 2.1. Gaminys turi turėti pristabdytąją veikseną ir (arba) kitą būseną, kurioje užtikrinamos pristabdytosios veiksenos funkcijos ir kurios įrenginio naudojamoji galia atitinka pristabdytosios veiksenos naudojamosios galios reikalavimus. 2.2. Pristabdytąja veiksena veikiančių stalinių kompiuterių ir integruotųjų stalinių kompiuterių naudojamoji galia turi neviršyti 5,00 W, o knyginių kompiuterių – 3,00 W. 2.3. Staliniams kompiuteriams ir integruotiesiems staliniams kompiuteriams, kurių neveikos būsenos naudojamoji galia yra ne didesnė kaip 10,00 W, netaikomas reikalavimas turėti atskirą pristabdytąją veikseną. 2.4. Jei gaminys rinkai pateikiamas tokios būklės, kad gaminiui veikiant pristabdytąja veiksena funkcija WOL yra įjungta: a) gali būti taikoma papildoma 0,70 W norma; b) jis turi būti išbandomas ir su įjungta, ir su išjungta funkcija WOL, ir turi atitikti abu reikalavimus. 2.5. Jei gaminys rinkai pateikiamas be eterneto funkcijos, jis bandomas esant išjungtai funkcijai WOL.

3. MAŽIAUSIOS NAUDOJAMOSIOS GALIOS BŪSENA

Staliniai kompiuteriai, integruotieji staliniai kompiuteriai ir knyginiai kompiuteriai 3. Nuo reglamento įsigaliojimo 3.1. Mažiausios naudojamosios galios būsenos naudojamoji galia turi būti ne didesnė kaip 0,50 W. 3.2. Gaminys turi turėti galios būseną arba veikseną, kurios būdamas ar kuria veikdamas prie elektros tinklo prijungtas įrenginys atitinka mažiausios naudojamosios galios būsenai taikomus naudojamosios galios reikalavimus. 3.3. Jei gaminys rinkai pateikiamas su informacijos arba būsenos rodymo funkcija, gali būti taikoma papildoma 0,50 W norma.

4. IŠJUNGTIES BŪSENA

Staliniai kompiuteriai, integruotieji staliniai kompiuteriai ir knyginiai kompiuteriai 4. Nuo 2014 m. liepos 1 d. 4.1. Išjungties būsenos naudojamoji galia turi būti ne didesnė kaip 1,00 W. 4.2. Gaminys turi turėti išjungties būseną ir (arba) kitą būseną, kurios būdamas prie elektros tinklo prijungtas įrenginys atitinka išjungties būsenai taikomus naudojamosios galios reikalavimus. 4.3. Jei gaminys rinkai pateikiamas tokios būklės, kad gaminiui esant išjungties būsenos funkcija WOL yra įjungta: a) gali būti taikoma papildoma 0,70 W norma; b) jis turi būti išbandomas ir su įjungta, ir su išjungta funkcija WOL, ir turi atitikti abu reikalavimus. 4.4. Jei gaminys rinkai pateikiamas be eterneto funkcijos, jis bandomas esant išjungtai funkcijai WOL.

5. VIDINIO MAITINIMO ŠALTINIO EFEKTYVUMAS

Staliniai ir integruotieji staliniai kompiuteriai, staliniai mažafunkciai klientai, profesionalieji kompiuteriai ir mažieji serveriai 5.1. Nuo 2014 m. liepos 1 d. Užtikrinamos bent šios visų kompiuterių vidinių maitinimo šaltinių charakteristikos: a) 85 % efektyvumas esant 50 % vardinės išėjimo galios; b) 82 % efektyvumas esant 20 % ir 100 % vardinės išėjimo galios; c) galios faktorius 0,9 esant 100 % vardinės išėjimo galios. Vidiniams maitinimo šaltiniams, kurių didžiausia vardinė išėjimo galia yra mažesnė kaip 75 W, galios faktoriaus reikalavimas netaikomas.

6. GALIOS VALDYMO FUNKCIJŲ SUAKTYVINIMAS

Staliniai kompiuteriai, integruotieji staliniai kompiuteriai ir knyginiai kompiuteriai 6.1. Nuo reglamento įsigaliojimo

Kompiuteris turi turėti galios valdymo funkciją arba panašią funkciją, kuri, kai kompiuteriu nevykdoma pagrindinė funkcija arba kai kiti su energija susiję gaminiai nėra priklausomi nuo jo funkcijų, automatiškai perjungia kompiuterį į tokią veikseną, kurios naudojamoji galia yra mažesnė, nei taikomą reikalavimą atitinkanti pristabdytosios veiksenos naudojamoji galia.

6.2. Nuo 2014 m. liepos 1 d. ►M1

6.2.1. Pereidamas į pristabdytąją veikseną arba išjungties būseną su funkcija WOL, kompiuteris sumažina visų aktyvių 1 Gb/s ar spartesnių eterneto tinklo ryšių spartą. ◄

6.2.2. Pristabdytąja veiksena veikiantis kompiuteris, reaguodamas į pažadinimo įvykį, pvz., susijusį su tinklo ryšiu ar vartotojo sąsajos įrenginiais, per ≤ 5 sekundes nuo pažadinimo įvykio sistemoje pradžios tampa visiškai tinkamas naudoti, įskaitant vaizdo pateikimą ekrane.

6.2.3. Kompiuteris rinkai pateikiamas tokios būsenos, kad monitoriaus pristabdytoji veiksena įsijungtų, jei vartotojas per 10 minučių neatlieka jokio veiksmo.

6.2.4. Eterneto funkciją turinčiuose kompiuteriuose turi būti numatyta galimybė įjungti ir išjungti pristabdytosios veiksenos funkciją WOL. Eterneto funkciją turinčiuose kompiuteriuose turi būti numatyta galimybė įjungti ir išjungti išjungties būsenos funkciją WOL, jei kompiuteris palaiko išjungties būsenos funkciją WOL.

6.2.5. Jei kompiuteris turi pristabdytąją veikseną ar kitą būseną, kurioje užtikrinamos pristabdytosios veiksenos funkcijos, turi būti nustatyta, kad pristabdytoji veiksena įsijungtų, jei vartotojas per 30 minučių neatlieka jokio veiksmo. Ši galios valdymo funkcija įjungiama prieš pateikiant gaminį rinkai.

6.2.6. Vartotojas turi galėti lengvai įjungti ir išjungti bet kurią (-as) belaidžio ryšio tinklo jungtį (-is) ir jam turi būti pateikiamas aiškus belaidžio ryšio tinklo jungties (-čių) būsenos rodiklis (simbolis, lemputė ar lygiavertis rodiklis).

7. GAMINTOJŲ TEIKTINA INFORMACIJA

Staliniai kompiuteriai, integruotieji staliniai kompiuteriai ir knyginiai kompiuteriai 7.1. Nuo 2014 m. liepos 1 d. 7.1.1. Gamintojai techniniuose dokumentuose ir laisvai prieinamose interneto svetainėse pateikia šią informaciją: a) 2 straipsnyje apibrėžtas gaminio tipas ir kategorija (vienintelė kategorija); b) gamintojo pavadinimas, registruotas prekės pavadinimas arba registruotas prekės ženklas ir adresas, kuriuo galima susisiekti su gamintoju; c) gaminio modelio numeris; d) pagaminimo metai; e) ETEC vertė (kWh) ir pajėgumo pataisos koeficientai, taikomi kai visos atskiros grafikos plokštės (dGfx) yra išjungtos, ir ar sistema išbandyta su įjungta grafikos plokšte, kai monitorių valdo UMA; f) ETEC vertė (kWh) ir pajėgumo pataisos koeficientai, taikomi kai visos atskiros grafikos plokštės (dGfx) yra įjungtos; g) neveikos būsenos naudojamoji galia (vatais); h) pristabdytosios veiksenos naudojamoji galia (vatais); i) pristabdytosios veiksenos naudojamoji galia esant įjungtai funkcijai WOL (vatais) (kai funkcija įjungta); j) išjungties būsenos naudojamoji galia (vatais); k) išjungties būsenos naudojamoji galia esant įjungtai funkcijai WOL (vatais) (kai funkcija įjungta); l) vidinio maitinimo šaltinio efektyvumas esant 10 %, 20 %, 50 % ir 100 % vardinės išėjimo galios; m) išorinio maitinimo šaltinio efektyvumas; n) kompiuterio triukšmo lygis (deklaruotasis A svertinis garso galios lygis); o) mažiausias baterijų išlaikomas įkrovimo ciklų skaičius (taikomas tik knyginiams kompiuteriams); p) matavimo metodai, taikyti e–o punktuose nurodytai informacijai nustatyti; q) veiksmų seka, kurią atlikus pasiekiama pastovios naudojamosios galios būsena; r) aprašymas, kaip parinkta arba užprogramuota pristabdytoji veiksena ir (arba) išjungties būsena; s) veiksmų seka, kurią atlikus įrenginys ima veikti taip, kad pristabdytoji veiksena ir (arba) išjungties būsena įjungiamos automatiškai; t) neveikos būsenos trukmė, po kurios kompiuteris automatiškai pereina į pristabdytąją veikseną arba kitą būseną, kurios naudojamoji galia atitinka pristabdytosios veiksenos naudojamosios galios reikalavimus; u) laikotarpis, per kurį vartotojui neatlikus jokio veiksmo kompiuteris automatiškai pereina į veikseną, kurios naudojamoji galia yra mažesnė, nei pristabdytosios veiksenos naudojamoji galia; v) laikotarpis, per kurį vartotojui neatlikus jokio veiksmo suaktyvinama monitoriaus pristabdytoji veiksena; w) informacija vartotojui apie galios valdymo funkcijų energijos taupymo galimybes; x) informacija vartotojui, kaip įjungti galios valdymo funkcijas; y) jei gaminio integruotajame monitoriuje yra gyvsidabrio – bendras gyvsidabrio kiekis, X,X mg; z) bandymų parametrai atliekant matavimus: — bandymo įtampa (V) ir dažnis (Hz), — elektros energijos tiekimo sistemos visuminis netiesinių iškreipių faktorius, — elektriniams bandymams naudotos matavimo aparatūros, jos parengimo darbui ir naudotų grandinių informacija ir dokumentai. 7.1.2. Jei gaminio modelis rinkai pateikiamas įvairių konfigūracijų, pagal 7.1.1 punktą reikalaujama informacija apie gaminį gali būti pateikiama kaip bendra visos gaminių kategorijos (apibrėžtos 2 straipsnyje) informacija; kiekvienoje gaminių kategorijoje pasirenkamas didžiausios naudojamosios galios konfigūracijos modelis. Pateikiant informaciją nurodomas visų to modelio konfigūracijų sąrašas.

Knyginiai kompiuteriai 7.2. Nuo 2014 m. liepos 1 d. Jei knyginis kompiuteris veikia naudodamas bateriją (-as), kurios (-ų) negali pasiekti ir pakeisti vartotojas ne specialistas, be 7.1 punkte nurodytos informacijos, techniniuose dokumentuose, laisvai prieinamose interneto svetainėse ir ant knyginio kompiuterio išorinės pakuotės gamintojas pateikia ir tokią informaciją: „Šio gaminio baterijos [baterijų] pats vartotojas negali lengvai pakeisti“. Ant knyginio kompiuterio išorinės pakuotės informacija pateikiama aiškiai matomai ir lengvai įskaitomai, visomis šalies, kurioje kompiuteris parduodamas, valstybinėmis kalbomis.